送梁子熙聯句
作者：蘇舜元
朝代：宋

paragraphs: 大榮大辱，能生死人。
二物不並，以撓厥真。
之子病悶，腸如車輪。
勞憂到母，饒寒著身。
世俗鹵莽，輒置莫親。
文彩華豔，伏不得伸。
悽吟哀號，酸入四鄰。
夜計破午，若燕作秦。
腹憤軋軋，胸奇陳陳。
淮國晚嶺，吳渠春津。
去謝夙藴，歸逢故辛。
雌火相丑，刮鑿遯屯。
駕風鞭霆，以脫凡鱗。